КОМИ РЕСПУБЛИКАЛÖН ОЛАНПАС

**«Коми Республикаын канму услугаясöн (могъясöн) веськöдлан юкöнын öткымын юалöм йылысь» Коми Республикаса Оланпасö вежсьöмъяс пыртöм йылысь**

Примитöма Коми Республикаса

Каналан Сöветöн 2010 вося вöльгым тöлысь 11 лунö

**1 статья.** Пыртны «Коми Республикаын канму услугаясöн (могъясöн) веськöдлан юкöнын öткымын юалöм йылысь» Коми Республикаса Оланпасö (Коми Республикаса канму власьт органъяслöн индöд-тшöктöмъяс, 2009, 49 №, 996 ст.) татшöм вежсьöмъяс:

1. 1 статья гижны тадзи:

«**1 статья.** Коми Республикаын канму услугаясöн (могъясöн) веськöдлан юкöнын Коми Республикаса Правительстволöн уджмогъясö пырöны:

1) урчитны Коми Республикаса олöмö пöртысь власьт органъясöн, а сiдзжö Коми Республикаса Юралысьöн либö Коми Республикаса Правительствоöн котыртöм Коми Республикаса канму органъясöн (водзö – Коми Республикаса канму органъяс) канму могъяс збыльмöдан административнöй регламент лöсьöдан да вынсьöдан ног;

2) вынсьöдны услугаяслысь лыддьöг, кутшöмъяс коланаöсь да быть вöчанаöсь канму услуга сетöм могысь да кутшöмъясöс сетöны организацияяс, кодъяс пырöдчöны «Канму да муниципальнöй услугаяс сетöм котыртöм йылысь» Федеральнöй оланпаслöн 1 статьяса 1 юкöнö урчитöм канму услугаяс сетöмын, Коми Республикаса олöмö пöртысь власьт органъясöн канму услугаяс сетöм могысь услугаяс кузя;

3) примитны Коми Республикаса канму да муниципальнöй услугаяслысь дiнму портал котыртöм йылысь решение;

4) урчитны Коми Республикаса олöмö пöртысь власьт органöс, кодöс уполномочитöма нуöдны Коми Республикаса олöмö пöртысь власьт органъясöн дасьтöм канму услугаяс сетан административнöй регламентъясса балаяслысь экспертиза;

5) урчитны Коми Республикаса олöмö пöртысь власьт органöс либö Коми Республикаса канму органöс, кодъясöс уполномочитöма нуöдны Коми Республикаса олöмö пöртысь власьт органъясöн, Коми Республикаса канму органъясöн дасьтöм канму услугаяс сетан административнöй регламентъясса балаяслысь экспертиза, а сiдзжö урчитны тайö экспертизалысь сюрöссö;

6) урчитны Коми Республикаса олöмö пöртысь власьт органъясöн, Коми Республикаса канму органъясöн дасьтöм канму услугаяс сетан административнöй регламентъясса балаяслысь экспертиза нуöдан ног да кор колö сiйöс нуöдны.».

2. 2 статьясö киритны.

**2 статья.** Тайö Оланпасыс вынсялö сiйöс официальнöя йöзöдан лунсянь.

Коми Республикаса Правительстволы примитны нормативнöй инöда актъяс, мыйяс могмöдасны збыльмöдны тайö Оланпассö.

Коми Республикаса Юралысь В.М. Гайзер

Сыктывкар

2010 вося вöльгым тöлысь 17 лун

124-РЗ №

Вудж. Коснырева Е.Г., 2197 пас